I 2020 tok han gull på 30 km skiatlon i U23-VM i Oberwiesenthal, og han gikk på det norske laget som tok gull i blandet stafett sammen med Håvard Moseby, Marte Mæhlum Johansen og Hedda Østberg Amundsen. Han tok bronse på 15 km fristil under norgesmesterskapet på ski 2021 i Trondheim. Under ski-VM 2021 i Oberstdorf debuterte han på 15 km fristil med intervallstart og gikk inn til bronsemedalje bak Hans Christer Holund og Simen Hegstad Krüger. Han ble norgesmester på 15 km under NM 2023 på Gjøvik.